AlexejDobrolubov/national_council_slovak_2010 huggingface dataset:
22. schôdza NR SR - 11.deň - A. dopoludnia
Dátum: 2024-11-07
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

34. Ďakujem. No najväčší problém tohto pléna je, že naozaj každý má právo, teda z poslancov, preto ho ľudia zvolili, aby predložil zákon, ktorý, si myslí, že jeho voličskej základni alebo tým ľuďom, ktorí ho volili, prinesie to, čo od neho očakávajú. Hovoril si o ľudskom práve a práve ja si nemyslím, že by tento zákon prešiel, lebo také je nastavenie. Ale keby prešiel, tak ja by som naozaj, ja som sa o tom aj s Rišom Vašečkom rozprával, ja by som chcel, aby naozaj v tom ďalšom čítaní boli zapracované aj veci, lebo ja som taký 50 na 50 tomuto zákonu, keďže máme reštauráciu a naozaj nás živia piatky, soboty, nedele a je veľmi veľa podnikov, ktoré, a turistických, ktoré, a firiem malých, rodinných, ktorí chcú byť otvorení a tí ľudia chcú, aby bolo otvorené, tak aby tento zákon aj ošetroval, s Rišom sme sa o tom naozaj bavili, aby ošetroval aj to, keď niekto chce, aby jeho rodinná, malá firma pracovala, čo je úžasné. Takže ja si myslím, že je to dobre, je dobre, keď rodina je spolu, ja som za to, ja som počas svojho života naozaj piatky, soboty, nedele, buď teraz 20 rokov doma pri rodinnom podniku a predtým tiež veľmi veľa cez víkendy bol preč, divadlo, moderovanie atď., atď., ale všetok voľný čas som sa snažil venovať svojej rodine. Čiže tento zákon je o tom, aby umožnil rodinám, ktoré chcú byť spolu a nechcú tie ženy pracovať, aby boli s rodinou. Ale tento zákon by mal byť aj o tom, aby umožnil ľuďom, ktorí chcú a majú malú rodinnú firmu, aby pracovali, aby mohli tú sobotu a nedeľu pracovať. Ďakujem veľmi pekne.
22. schôdza NR SR - 10.deň - B. popoludni
Dátum: 2024-11-06
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

135. Ďakujem, Ondrej, pomôžem ti, aby si mal čas na iné. Pellegrini písal Ficovi: „Vieš, že on by už chcel veľmi odísť. A jediné riešenie pre neho pripadá predseda ÚS. To posolstvo je skôr, že by to veľmi chcel a na oplátku ponúka veľmi konštruktívny dialóg a snahu o upokojenie situácie na všetkých frontoch, kde ešte nejaké problémy by mohli byť." Toto písal Pellegrini Kiskovi a potvrdil to aj polícii. Čo z tej správy vyplýva? Počúvaj, Kiska, my všetko stopíme, všetky obvinenia, ty vymenuj Roberta za predsedu Ústavného súdu a bude fajn, všetko bude úplne super, okej. Toto je čo? Naozaj to je, len hrobové tichu tu môže nastať, pretože toto je niečo odporné. Toto je ten kšeft. Toto je, Pellegrini písal Kiskovi, my ťa nebudeme súdiť, nikto ti nebude robiť zle, ale ty menuj Roberta, ktorý sa už chce niekde odpratať, už má toho dosť, veď on nechcel byť v politike ani v roku 2010, veď on už aj tie diaľnice neviem, či postaví. Tak, prosím ťa, vymenuj ho za predsedu Ústavného súdu. A o tomto by malo byť uznesenie. O tomto by malo byť uznesenie. Nespravíme uznesenie? Kto, koľko je tu smerákov? Smerohlasákov. Spravme uznesenie o tom, ako odporným spôsobom vydieral Kisku Pellegrini. Súčasný prezident Slovenskej republiky Pellegrini takýmto spôsobom vydieral prezidenta Kisku, aby vymenoval Fica za predsedu Ústavného súdu. Je toto odporné? Je toto nechutné? Toto robia mafiáni? Áno, takto sa správajú mafiáni, ako sa správal Peter Pellegrini, prezident to súčasný Slovenskej republiky. (Potlesk.)
22. schôdza NR SR - 10.deň - B. popoludni
Dátum: 2024-11-06
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

121. No, Tibor, Tibor Gašpar tu presne hovoril o tom, akí sú oni čestní a teraz si to pomenoval, počas tvojho vystúpenia si povedal naozaj. Premiér tejto republiky ide fackať ľudí. Premiér tejto republiky rozpráva, že fackať ľudí je všetko v poriadku, prefackať. A máme tu Glücka, ktorý zbabelo odzadu ako taký, nechcem povedať, že, to zviera, čo po kanáloch chodí, ale zbabelo odzadu udieral Igora v aute, hej? A to je neskutočné. A potom keď sa ho spýtali novinári, že čo, že vy ste ho udieral, nie, nie, ja nie. Tak toto zvolili sme si za šéfa bezpečnostno-branného. To je niečo neskutočné. Mne normálne prišlo zle, keď ho zvolilo 85 poslancov. Človeka, ktorý povedal, že, á, tak veď žena, veď keď, ona sa prizná, rýchle sa prizná, že ju znásilnili. Tento človek nemá odborné schopnosti, nemá vedomostné schopnosti, ale za to, že trčí tomu Gašparovi zovšadiaľ, tak sa stal členom. To je hanba, Glück, vy ste hanba, hanba. A tu počas tvojho vystúpenia začali tam vrieskať poslanci, keď si povedal, že Robert Fico tu chce mlátiť ľudí a potom po ňom strieľajú ľudia. Ale veď to tak je. Kto nás tu ide ešte lopatami búchať po hlave? My sme niekto rozprávali, že búchame Fica po hlave? Veď Fico tu rozpráva o tom, že strčí rohlíky. Vy ste agresori, vy ste agresori. A potom, keď človek emotívne vystúpi, tak potom sa tu rozčuľujete. Rozčuľujete sa. A počas streľby na Roberta Fica prišiel Glück sem do sály a začal sa nám vyhrážať. Odporným nechutným spôsobom vrieskal tu, takto ste ho natočil. A čo sa dialo ďalej, Hazucha, však vieme, čo sa dialo ďalej. Hazucha prišiel agresívne a vyrazil mi mobilný telefón z ruky. Tak to je agresor!
22. schôdza NR SR - 10.deň - B. popoludni
Dátum: 2024-11-06
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

103. Škoda, že tu nemáme pána Gašpara. Čo s tým spravíme? Reagujeme naňho. Škoda. Ale asi išli s pánom Glückom trénovať box, prípadne išli trénovať obranu Slovenskej republiky, pretože pán Glück sa stal naozaj skvelým obrancom tohoto štátu. Aj teda keby nešiel bojovať, strašné to bude, no. Ale poďme k téme. Škoda, že tu nie je pán Gašpar, ktorý teda porozprával toho strašne veľa o pánovi Kiskovi. Ale mne, mne je ľúto, že neodpovedal na moju otázku, čo s tým daňovým podvodníkom bratom pána, pána Fica, ktorého vyšetrovala polícia, keď on bol prezident, tak zmizli všetky, všetky tie dokumenty. Na to mi Gašpar, pán Gašpar neodpovedal. Škoda, škoda, preveliká škoda. Takže čo s tým budeme robiť? Ja neviem, kto teraz vystúpi alebo kto obháji toho Ficovho brata, ktorý naozaj bol vyšetrovaný z daňového podvodu. Ale z polície, keď bol Tibor Gašpar prezident, zmizli všetky dokumenty Ficovho brata. Takto sa to robí. A Gašpar tu rozprával o ŠtB, že pamätáte si, kolegovia? Takto to robila ŠtB. Ukradli po sebe všetko, vyčistili to tam, no a už sú zrazu čistí. Tibor Gašpar tu zase porozprával o sebe, aký je nevinný, aký je on zlatý kvietok, aký je on ľúbezný. Vlastne jeho nikto neobvinil, jeho ani nemôžu obviniť. Vyviňoval sa tu. Túto frašku v čase, keď naozaj potrebujú Slováci pomôcť, kedy, kedy ich idete zdierať tou konsolidáciou, keď dávate Kaliňákovi obrovské peniaze, tak Tiborko Gašpar prišiel s tým, že dajme uznesenie o Kiskovi.
22. schôdza NR SR - 10.deň - B. popoludni
Dátum: 2024-11-06
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

42. Ďakujem veľmi pekne. Tomáš, to bolo tak tvrdé vystúpenie. Vidíš, ale nikto ti nepovedal, nekričal na teba tamto hore pán Gašpar, že si kričal. Tomáš, ty si bol poradcom Druckera aj Uhliarika, že? Že? A ty si bol pri Zajacovi, keď Penta dostala obrovské milióny, že? (Potlesk v blízkosti sediaceho poslanca.) Bol si, Tomáš, alebo nebol? Tomáš, ja som to tu nechcel hovoriť, ale ja ťa poznám strašne dlhé roky, ale keď si sa pri tom Zajacovi tam vtedy dostal, vieš, ja som im vtedy pomáhal v tej kampani, lebo liberáli povedali, že budú, že budú bojovať proti, proti všetkému a nakoniec liberáli si posielali sami peniaze a mali maslo na hlave a to bolo tak neskutočné a aj ten Zajac tak ma sklamal. Keď si tu rozprával rozohnene, že ako Matovič povedal, že vydierali, tak si povedal, že sú debili tí riaditelia, na ktorých tlačili tí zdravotníci. A ja si pamätám, ako naozaj vtedy sa to, vtedy dostali peniaze, nedostali toľko, koľko chceli, ale dostali. A ty teraz čo si predviedol, tam aj spomínal si toho Svobodu, jak si rozumiete so Svobodom, ktorý (povedané so smiechom), ktorý je v HLAS-e, rozumieš (povedané so smiechom), to je jasné, že ten bude tu rozprávať, že je jasné, kto je za to zodpovedný. No Fico a dvanásť rokov, Svoboda, zdierania zdravotníctva, to je za to zodpovedný. A, Tomáš, vieš, tie esemesky Sulíka s Haščákom a Cigánikovej promo a celé to, naozaj ja, Tomáško, ty to nevidíš? Ty si to obhajoval v jednom denníku, že to je v poriadku, veď oni si môžu písať, Sulík si s Haščákom môže písať, že vybavíme ti, Haščák, nejaké tie vecičky. Tomáš, prosím ťa, prosím ťa, skús obhajovať ľudí a nie Pentu. Ďakujem ti veľmi pekne. (Potlesk.)
22. schôdza NR SR - 10.deň - B. popoludni
Dátum: 2024-11-06
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

20. Ďakujem veľmi pekne. No, som rád, že aj ty si potvrdil presne, o čom som hovoril aj ja vo faktickej poznámke. Naozaj že konsolidácia je len čisté okradnutie občanov a z toho okradnutia sa zaplatia nie zdravotníci, nie lekári, ale zaplatia sa kšefty Roberta Kaliňáka, teda vlastne celej vládnej koalície. Ono vieš, vystúpiť a povedať im pravdu do očí znamená, že ťa označia, že klameš, že zavádzaš, budú rozprávať, že vaše emotívne vystúpenia, no a aké majú byť iné vystúpenia, keď robíte, páni poslanci, to, čo robíte, keď robíte, páni ministri, to, čo robíte. Aké majú byť? Chcem ešte pánovi, nie, nie, nechcel som pánovi ministrovi hovoriť, aby ma počúval, nevadí, Tomáš. Takže, pán minister, viete, je to naozaj o tom, že ľudia vás prosia, aby ste bol dobrý minister, aby ste bol minister, ktorý sa odváži postaviť, aj Igor Matovič to hovoril teraz vo svojom vystúpení, ale ja si to nemyslím, že to spravíte, pretože ja som hlboko presvedčený, že každý minister vo Ficovej vláde musí robiť to, čo chce Fico. Žiaľbohu, je to tak, je to tak. Je to tak, žiaľbohu.
22. schôdza NR SR - 10.deň - A. dopoludnia
Dátum: 2024-11-06
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

34. Tibor, prvé kolo volieb vyhral protikandidát Pellegriniho, ale podvodom Pellegriniho, ktorý klamal, vyhral Pellegrini, aby sme to mali jasné. Rozprávaš tu o nejakých esemeskách, ktoré esemesky tvrdia, no ja ti pošlem, ja mám toľko esemesiek, že ty by si už bol dávno v base, keby tie esemesky boli pravdivé. Rozprávaš o Matovičovi, že je regulárny podvodník, ale nikdy nebol odsúdený a verím, že vysvetlí to cestovanie. Ale vieš, nikdy nebol odsúdený. To znamená, že ty, ktorý si bol obvinený, ty si pre mňa to isté, hodnotiaci úsudok, si regulárny podvodník, to isté, absolútne to isté. Rozprávaš, že nahrávky sú nezákonné. No jasné, samozrejme, veď na nahrávkach rozpráva Fico, že Žilinka im odkazuje, že všetko bude v poriadku. Kde si dohadujete kšefty, ako to budete robiť. Kde Kaliňák, ktorý rozpráva a tvoj syn sa mu vyhráža vidličkou do oka. Kde tvoj syn, Tibor, rozpráva, že zabije človeka. Samozrejme, že za Fica budú tieto nahrávky nezákonné. Ale tie nahrávky, ktoré ste vy spitvorili a ktoré ste prispôsobili, tak tie už, už je dobre. Lebo to je o čurillovcoch a tam môžeme všetko, čo sme nezákonne urobili, to môže byť. Nezákonné, vieš, čo je nezákonné? Keby ste na tých nahrávkach nerozprávali to, čo ste rozprávali. Keby ste na tých nahrávkach nedali národu dôkaz, akí ste zločinci, Tibor. Čo všetko ste tam urobili a čo všetko tu robíte. Samozrejme, že tie nahrávky musia byť nezákonné. A ty mi rozprávaš, že tu ja rozprávam hlúposti a nie fakty. Ty si vypočuj, čo som povedal. Ani jedno jediné slovko som si nevymyslel. Ale ty tu fabuluješ, ty tu rozprávaš a, samozrejme, ako to tu mnohí rozprávajú, toto je o tebe, toto je celé o tebe. Potrebuješ sa tu vyviniť, potrebuješ tu porozprávať, aký si ty anjel strážny, ktorý stráži Trestný poriadok, ktorý ochraňuje zločincov.
22. schôdza NR SR - 9.deň - B. popoludni
Dátum: 2024-11-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

181. Ďakujem veľmi pekne. Krásne si to pomenoval a ja si presne pamätám, ako opozícia počas nášho vládnutia bila do nás, kopala – tým zdravotníkom dajte peniaze , nedávate im peniaze, tých zdravotníkov ožobračujete. Teraz prišla konsolidácia a oni zabudli na zdravotníkov, resp. nezabudli, ale 700 mil. z tej konsolidácie musí ísť Kaliňákovi. (Povedané so smiechom.) No niekde to musia zobrať. A keď som si pozrel a vypočul vyhlásenia na nášho premiéra, ktorý vlastne rozpráva, že, že títo zdravotníci nás vydierajú. To čo je zač? Keď rozpráva, že tak oni vyštudovali za naše peniaze. On má zdravotníkov úplne niekde, niekde... Aj keď teda musím povedať, že ak je teda ten, to všetko okolo pravda, tak mu zachránili život, naozaj zachránili mu život a urobili všetko preto, takže mal by si vážiť tých zdravotníkov, a zrazu, zrazu máme tuná zákon, ktorý musí rýchle tú krivdu, ktorá sa počas tej konsolidácie stala. Povedal si ešte jednu vec (povedané so smiechom), prepáč, že to je smiešne, že máme tu nového pána ministra. Ty si optimista, že to všetko bude dobré. Marek, ty si oveľa dlhšie vo verejnom živote, tu v parlamente, takže ja som hlboko presvedčený, že ty vieš, ako to je. A pre mňa je odvaha pána ministra, že to zobral, ale tak ja mu držím palce, aj keď teda vieme, o čom to celé je, kto to tu riadi, ako to tu riadi a ako to bude riadiť. A ja nemôžem reagovať na mojich kolegov s faktickými poznámkami, takže budem reagovať na teba, a áno, presne, že naozaj ten súkromný zdravotnícky sektor zarába na tom zdravotníctve, zarába. Neskutočným spôsobom. A Robert Fico a Peter Pellegrini veľmi tomu zdravotníckemu súkromnému sektoru prajú. Prečo?
22. schôdza NR SR - 9.deň - B. popoludni
Dátum: 2024-11-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

82. Ďakujem veľmi pekne. Pani poslankyňa, napísal som si tri veci, ktoré ste povedali, absolútne súhlasím. Povedali ste, aby celá, celá Národná rada odsúdila tento výrok. Povedali ste, že tu máme v pléne ľudí, ktorí sa nevedia správať k ženám a spýtali ste sa, čo by povedali poslanci keby to povedali ich partnerkám, ich ženám. Naozaj Mišo Šipoš hneď automaticky po tom, ako urazil pani poslankyňu, Mišo Šipoš vystúpi a my sme hneď, naše hnutie, odsúdili toto. A naozaj je to niečo nechutné, odporné. Ja mám s tým osobnú skúsenosť, keď moju manželku tu urazil Blaha na začiatku volebného obdobia, mal som s ním konflikt, a je to naozaj také, že keby sa niekto spýtal, alebo keby niekto urazil, pán Hazucha, vašu manželku, povedal, že je suka , ja neviem, čo by ste spravili, hovorím, lebo viete prečo. A toto je to odporné, keby niekto povedal pánovi Žigovi, že jeho manželka je suka, je to niečo neskutočné, odporné, bránili by ste sa, bránili, ja sa vás spytujem. Ale tu je to, čo chcem povedať, my to odcudzujeme. Ale keď tu sedel Migaľ, tam vpredu a povedal, že manželka Igora Matoviča je biela kobyla, ja som nepočul z PS-ka, že by niekto bol vystúpil, niekto by vystúpil a povedal to. A musím vás poprosiť, pani poslankyňa Plaváková, mne to je neskutočne odporné, ale ja vás prosím, keď budete stáť na chodbe s Migaľom, poproste ho, aby sa aj on ospravedlnil, máte s ním veľmi dobrý vzťah, diskutujete spolu, on je ten istý ako Huliak pre mňa, to isté odporné, neskutočné odporné, tak ja vás chcem poprosiť ako, ako človeka, ako ženu a odsúďme naozaj týchto, o ktorých rozprávala pani Petrík, ktorí tu nemajú úctu k ženám, ktorí nemajú úctu k našim rodinám, k našim manželkám. Ja vám chcem veľmi pekne poďakovať, keď to urobíte, a mne osobne je ľúto, čo vám povedal Huliak, a je to odporný, arogantný človek ten Huliak. Ďakujem veľmi pekne.
22. schôdza NR SR - 9.deň - B. popoludni
Dátum: 2024-11-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

56. Ďakujem všetkým, ktorí majú dnes narodeniny. Všetko najlepšie, pán Gašpar, vyhovel som vám. No a, priatelia, pani poslankyňa, je dôležité sa spýtať, prečo vyhovuje tejto neschopnej vládnej koalícii, pretože naozaj neschopnejšie Fico nič nikdy neurobil ako teraz. Prečo im vyhovuje, že máme troch predsedajúcich? Prečo im to vyhovuje? Sú unavení, sú rozčarovaní, Danko ten je aj sklamaný. Kvôli čomu sú len traja? Mali by sme ich mať piatich. Traja. Koalícia, jeden z opozície a predseda Národnej rady. Im toto veľmi, veľmi vyhovuje. Im vyhovuje chaos. Oni rozprávali o našej vláde, že sme vláda chaosu, a toto je čo? Máme tam troch. Oni sa nevedia dohodnúť a tu je otázka dobre sa spýtať, prečo sa nevedia dohodnúť. Kvôli čomu? Veď to je také jednoduché. Mal to mať HLAS, tak nech to má HLAS. Danko povi... (Povedané so smiechom.) Prepáčte, je to smiešne, lebo ten padol na, na nos, keď mu teda povedali, že nebude, a keď mu ešte aj odišiel ten Huliak, a povedal Huliak, že bude hlasovať za HLAS, takže Danko je z kola von. Máme tu len HLAS, SMEROHLAS, teda odnož, platformu, tajných agentov, ktorí odišli zo SMER-u. Tak prečo jeden z nich nemôže byť predseda parlamentu? Prečo? Veď to je také jednoduché. Máme tu nefunkčnú, sme hanba, toto je hanba, tento parlament. Teda vy ste hanba, pán Gašpar a ďalší, ktorí ste v tom predsedníctve parlamentu, lebo ste odvolali pána Šimečku. Odvolali ste ho spôsobom, ktorý je absolútne, to bolo tak nechutné a tak odporné. Ale prečo to je? Kvôli čomu oni vytvárajú tento chaos? To je dobrá otázka.
22. schôdza NR SR - 9.deň - B. popoludni
Dátum: 2024-11-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

46. Ďakujem. Pani kolegyňa, vyzvali ste tento parlament, aby vyslal jasnú správu pre, kvôli vojne na Ukrajine. No, ja som veľmi skeptický, pretože keď vidím europoslanca, ktorý obdivuje diktátorov, ktorého meno sa nevyslovuje, ako v Rusku natáča proruské propagandistické videá, ako premiér Slovenskej republiky vystupuje v proruskej televízii, ako minister zahraničných vecí sa stretáva s veľvyslancami krajiny, ktorá napadla Ukrajinu, ja, ja, ja naozaj som hlboko presvedčený, a veď aj vy určite, že tento parlament to neschváli, pretože tento parlament nie je o slobode zo strany koalície, ale je to o diktáte, o diktáte strany SMEROHLAS a SNS, no SNS teraz trošičku tam kríva, lebo tam už aj Huliak bude mať nejakú šnúrku na trenírkach, ale je to o tom, že naozaj krajina, ktorá napadla Ukrajinu, a aj u nás v mojej rodnej dedine žili a sme aj zamestnali ľudí, ktorí potrebovali pomoc, a počúvať ich príbehy je niečo neskutočné. A oni sa tu oháňajú ľudskosťou, sociálnym cítením a popritom, popritom sú to len také socialistické priateľstvá, ktoré majú s diktatúrou Vladimíra Putina, čiže aj premiér, aj poslanec, ktorého meno sa nevyslovuje, ktorý velebí diktát, diktátorov, oni vyslali už jasný signál, ako to myslia. Žijeme v krajine, kde premiér hovorí, že Západ nám škodí. Žijeme v krajine, kde nás chcú do toho Ruska opäť pritiahnuť.
22. schôdza NR SR - 9.deň - B. popoludni
Dátum: 2024-11-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

28. Ďakujem pekne. V úvode si hneď povedal, Tomáš, že SMER je naozaj etablovaná strana, ktorá, ktorá po skúsenostiach má riešiť veci zodpovedne, a že HLAS je len taká nová strana, nesúhlasím s tebou. HLAS je len taká nehlasná platforma SMER-u, takže oni či už sú niekde v Taiwane, alebo v Číne, stále je to SMER, Duško, nehnevaj sa. No a povedal si, že žnete to, čo ste zasiali . Jé, ešte pred tým, pán minister, máte narodeniny, takže ja som si to v úvode napísal, má narodeniny, tak všetko najlepšie k narodeninám. 5.11. je pre mňa významný dátum, aj môj kamarát najlepší Danko Čálik z FTVŠ má dnes narodeniny. Takže aj vám, pán minister, všetko najlepšie, nech ste zdravý, nech vám Pánboh pomáha, a čím skôr choďte z toho HLAS-u preč. No, vrátim sa k tomu, že žnete to, čo ste zasiali, a to je o tom, že fakt tu 12 rokov Fico, čo 12, už viac, v zdravotníctve neurobil nič. Aj teraz Fico len rozpráva, Fico len, len všade, kde chodí, klame. Naozaj klame. Ale čo je dôležité, preňho je dôležitejšia návšteva Číny, ako, ako to, čo sa deje v zdravotníctve, a to aj verejne povedal. A mne je tak smiešne, ja som sa tak nahlas zasmial. Vieš, Tomáš, keď oni rozprávajú, že za 3,5 roka sme tu zničili zdravotníctvo, keď tí lekári, ktorí tu sedia a dobre to poznajú, za tých 12,5 roka nič neurobili a jeden taký, čo sedí v prezidentskom paláci, chce len plesne riešiť, namiesto toho, aby riešil to zdravotníctvo, takže tá ich mantra, tá ich mantra o tom, ako za 3,5 roka sa tu niečo zničilo, to je, to je na smiech. To je na smiech. Páni doktori, ktorí tu sedíte, vy ste to tu zničili s vaším Ficom!
22. schôdza NR SR - 5.deň - B. popoludni
Dátum: 2024-10-28
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

26. Ďakujem veľmi pekne. Pán kolega Hlina, ja som pozorne počúval všetkých mojich kolegov doteraz a viete (povedané so smiechom), človek nemal by robiť druhým to, čo nechcú, aby robili oni jemu. Ja vám to musím povedať. Ja som nepochopil, čo ste vy rozprávali teraz. Vy ste rozprávali o hymne sedem minút, opakovali ste sa, prepáčte mi, ja vám len hovorím to, čo ste vy mne minule naložili, sedem minút ste rozprávali o hymne, ale Šimkovičovej ste nepovedali nič. Potom ste vyzvali poslanca Mikloška, aby sa správal slušne (povedané so smiechom), žartujem. Ale naozaj ja vás mám rád veľmi, a keď ste začali do toho zatiahli už aj Matovičov bager, bager, ktorý nahŕňa ľuďom nie, nie „našim ľuďom“ , nie Pente, a vy viete, o čom rozprávam, tak to ste ma už dojali. Takže opakujem ešte raz. Vy patríte medzi mojich obľúbených rétorikov tu v sále, ale toto vaše vystúpenie nieže som nepochopil, to je viete, ako keď sa niekto postaví a rozpráva, len, aby rozprával, takže nehnevajte sa na mňa, odpustite mi to, ale podobne jak vy ste minule nepochopili (povedané so smiechom), čo som ja hovoril, keď som hovoril o tom, aby ste sa nestarali do KDH a nechali na nich, nech si rozhodujú oni svoje veci, tak teraz som to ja. Ale, ale mám vás rád v podstate, viete až na ten bager, lebo niekto má lyžicu, s ktorou nahŕňa Pente, a niekto má bager, ktorý dáva ľuďom. Ďakujem veľmi pekne. (Povedané so smiechom.)
22. schôdza NR SR - 5.deň - A. dopoludnia
Dátum: 2024-10-28
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

60. Ďakujem. Pán Andrej Danko, teraz budem hovoriť k rozprave k tomu, čo ste povedal, čo sa tu udialo zase. Vy ste mi povedali Jožko. Asi pol hodinku predtým ma predsedajúci vladyka Gašpar, lebo tak asi sa budeme oslovovať, keď pani ministerka zavedie tú staroslovienčinu, mi povedal, povedal, aby som bol kultúrny a neoslovoval pani ministerku, pani ministerku Martinka a ona ma predtým oslovila Martinka a aj teraz, takže prosím vás, dohodnite sa. Vy keď mi poviete Jožko a pán Gašpar vás nedodžube, tak choďte za ním a povedzte mu, Tibor, veď buď spravodlivý, Tibor, veď ja som ten národný buditeľ, ktorý tu dáva česť. Takže ďakujem veľmi pekne, keď to spravíte. No a hovoríte, že... (povedané so smiechom) je to z našej strany únavné. No viete, to je pravda. Ja nie som nacucaný ani na...na... naprcaný, ani nacecaný, ako to tam, keď, viete, ja vaše tie skomoleniny, čo rozprávate, v poriadku, však to sa môže stať každému, takže ja nie som nejako napojený na financie, ani som nikdy nebol. Ale proti tomu, čo robí pani ministerka budem bojovať vždy, tak ako som v ’96. bol priviazaný na ministerstve kultúry, keď nás bili policajti, vaši policajti, ktorí tam vtedy vládli, aby sme neprotestovali. To, čo robí pani ministerka, je odporné. Je to nechutné, rozpráva o arogancii a ja jej to vrátim, lebo naozaj arogantný je tu niekto iný. No a vy rozprávate, že celá koalícia, celá koalícia podporuje Martinku. No, keď to robí tak ako Huliak, tak si predstavte, že pani Šimkovičová vás zradí, tak ako vás zradil Huliak. A on vás zradil. A ja viem, čo ste cítili pri srdiečku, keď vás zradil, takže nehovorte, že všetko a za všetkých dáte ruku do ohňa, lebo keď vás zradí Martinka, zrazu bude najhoršia ministerka na svete, tak ako vás, pán Danko, poznám. Je to tak? Je.